句
作者：段成式
朝代：唐

paragraphs: 高談敬風鑒，古貌怯冰稜。
虱暴妨歸夢，蟲喧徹曙更。
夢裏思甘露，言中惜惠燈。
新破毗曇義，相期卜夜論。
隨樵劫猨藏，隈石覷熊緣。
[捽]胡雲彩落，疻面月痕消。
擲履仙鳧起，撦衣蝴蝶飄。
羞中含薄怒，顰裏帶餘嬌。
醒後猶攘臂，歸時更折腰。
狂夫自纓絕，眉勢倩人描。
不願石郎戴笠，難甘玉女披衣。